หมุนรอบโลก
เวิลด์แบงก์อนุมัติเงินกู้รอบใหม่มูลค่า 80 ล้านเหรียญสหรัฐให้กับประเทศพม่า
3 พ.ย. 2555

เวิลด์แบงก์อนุมัติเงินกู้รอบใหม่มูลค่า 80 ล้านเหรียญสหรัฐให้กับประเทศพม่า 
เพื่อสนับสนุนโครงการพัฒนาสาธารณูปโภคขั้นพื้นฐานของประเทศในพื้นที่ชนบทห่างไกล ซึ่งถือเป็นส่วนหนึ่งของแผนการปฏิรูปประเทศ นอกจากนี้ เวิลด์แบงก์ยังได้ร่วมมือกับญี่ปุ่นและธนาคารเพื่อการพัฒนาแห่งเอเชีย (เอดีบี) เพื่อจัดการหนี้สินตกค้างของพม่ามูลค่าเกือบ 400 ล้านเหรียญสหรัฐ ให้เสร็จภายในปี 2556 
ไอดีซี เผยรายงานผลการติดตามการเคลื่อนย้ายโทรศัพท์มือถือทั่วโลกประจำไตรมาส พบว่า 3 ใน 4 ของการขนส่งโทรศัพท์มือถือจากทั้งหมด 181.1 ล้านเครื่อง ในไตรมาส 3 หรือราว 136 ล้านเครื่อง คือสมาร์ตโฟนแอนดรอยด์ในสังกัดกูเกิล สะท้อนให้เห็นความนิยมที่กูเกิลได้รับ โดยขณะนี้ส่วนแบ่งตลาดมือถือของกูเกิลเพิ่มขึ้นจาก 57.5% ปีที่แล้ว เป็น 75% ในปีนี้
เมอร์กิต บริษัทวิจัยข้อมูล เผยตัวเลขดัชนีผู้จัดการฝ่ายซื้อ (พีเอ็มไอ) ประจำเดือน ต.ค. ซึ่งชี้วัดการเติบโตของภาคการผลิตในกลุ่มยูโรโซน ที่ 45.4 จุด เพิ่มขึ้นจากเดือนก่อนหน้าที่ 45.3 จุด แต่ยังลดต่ำกว่าเดือน ก.ย. ที่ 46.1 จุด สะท้อนให้เห็นว่าเศรษฐกิจยูโรโซนยังคงอยู่ในภาวะถดถอยในลักษณะที่มากขึ้นและกว้างขึ้น ขณะที่ยอดสั่งซื้อใหม่และการส่งออกของยูโรโซนลดลงต่อเนื่องเป็นเดือนที่ 16